น้ำมูกเป็นน้ำใสๆ จามตลอดวันละประมาณ10-20ครั้งปวดหัวบ้าง หายใจขัดๆ คันคอ ตอนนี้กำลังจะเป็นไข้
สวัสดีค่ะ อาการมีน้ำมูกใสๆ จาม ปวดหัว คันคอ น่าจะเป็นอาการของไข้หวัดธรรมดา เป็นโรคติดต่อทางเดินหายใจ เกิดจากการติดเชื้อไวรัสได้หลายชนิด นอกจากอาการที่เป็นอยู่ มักมีไข้ ไอ มีเสมหะ เจ็บคอ เสียงแหบ คัดจมูก ปวดเมื่อยตัวบางรายมีอาการอาเจียน หรือท้องเสียร่วมด้วยได้ มักหายได้เองใน 1 สัปดาห์นอกจากนี้ อาจเกิดจากไข้หวัดใหญ่ซึ่งเป็นโรคติดต่อทางเดินหายใจเช่นกัน เกิดจากการติดเชื้อไวรัสกลุ่มอินฟลูเอนซา (Influenza) แต่อาการมักรุนแรงกว่าไข้หวัดธรรมดา เช่น มีไข้สูง ไอมาก มีน้ำมูกมาก แต่ส่วนใหญ่จะหายได้เองเช่นกันในเวลาประมาณ 1 สัปดาห์แต่หากอาการเป็นต่อเนื่องนานเกิน 2 สัปดาห์ โดยที่ไม่มีไข้ หรืออาการเป็นๆ หายๆ แบบเป็นเรื้อรัง อาจเกิดจากโรคภูมิแพ้ชนิดแพ้อากาศ (allergic rhinitis) อาการคือจะมีน้ำมูกใสไหล จามบ่อย คันตา คันรอบดวงตา คันจมูก คันเพดานปาก และลำคอเป็นประจำ จมูกอาจได้กลิ่นลดลง บริเวณใต้ตามักเป็นรอยคล้ำดำ เป็นต้นในเบื้องต้น ควรดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดดื่มแอลกอฮอล์ งดการอยู่ใกล้ผู้ที่สูบบุหรี่ หลีกเลี่ยงการโดนลม โดนฝน และหลีกเลี่ยงการอยู่ในที่ที่อากาศเย็น ทานยาบรรเทาตามอาการ เช่น ยาลดน้ำมูก หากเริ่มมีไข้ อาจยาลดไข้ ได้แก่พาราเซตามอลไอบูโพรเฟนเป็นต้นแต่หากอาการรุนแรง เช่น ไข้สูงมาก เจ็บคอมาก ไอมาก มีอาเจียนมาก ทานอาหารและดื่มน้ำได้น้อย ควรไปพบแพทย์เพื่อรักษาค่ะ